PRIMJENA MUZIKOTERAPIJE U RADU S OSOBAMA S RAZVOJNIM TEŠKOĆAMA I RANJIVIM SKUPINAMA – PRVI STUPANJ EDUKACIJE

U sklopu provedbe projekta Rana podrška i rehabilitacija djeci s razvojnim rizicima i teškoćama u razvoju „Zajedno rastimo sigurnije“, psihologinja Dnevnog centra za rehabilitaciju Veruda Pula, Iva Gortan, započela je prvi stupanj edukacije Primjena muzikoterapije u radu s osobama s razvojnim teškoćama i s ranjivim skupinama gdje će se dobiti sveobuhvatno, sistematično i stručno stjecanje znanja i praktičnih vještina iz područja muzikoterapije.

Glazbene aktivnosti kod djece potiču želju za igrom i kretanjem. Glazba im omogućuje da zadovolje svoju potrebu za kretanjem i izmjenom statičnih i dinamičnih aktivnosti. Glazba potiče razvoj motorike, govora i kreativnosti, ali pozitivno utječe i na razvoj inteligencije. Zbog uključenosti cijelog tijela u provođenje aktivnosti uz glazbu, glazbene aktivnosti vrlo su pogodne za rad s djecom s teškoćama u razvoju.

Istraživanja su pokazala da glazba potiče određene fiziološke promjene i može pomoći kod socijalnih, emocionalnih, fizioloških i kognitivnih poteškoća. Kod djece s poteškoćama u razvoju glazba pomaže u koordinaciji razvoja motoričkih sposobnosti, potiče samopoštovanje i samopouzdanje te pomaže u razvoju govornih i komunikacijskih vještina.

Edukacija pruža mogućnosti postizanja mnogih teorijskih i praktičnih kompetencija potrebnih stručnjacima u svakodnevnom radu na ovom području.

Pula, 24.11.2022.